สวัสดีดีค่ะคุณมีข้อสงสัยอยากจะสอบถามเพื่อความแน่ใจค่ะ พอดีว่าตอนนี้ลูกยังกินนมอยู่ น้องอายุประมาณ 3.6 ขวบค่ะ แม่อายุ 45 ปี ตรวจเช็คสุขภาพทุกปี แต่ตั่งแต่ท้องและให้นมบุตรก็ยังไม่เคยทำแมมโมแกรมอีก ตรวจอัลตร้าซาวเต้านมอย่างเดียว ถ้าปีนี้แม่จะทำแมมโมแกรม จะทำให้เต้านมอักเสบไหมค่ะ หรือว่าจะรอให้ลูกเลิกกินนมก่อนดีขอบค่ะ
สวัสดีค่ะ หากให้นมบุตรมาเกือบ 4 ปีแล้ว น่าจะสามารถทำแมมโมแกรมได้อย่างปลอดภัยค่ะ โดยแมมโมแกรมคือการทำเอ็กซเรย์ชนิดหนึ่ง ซึ่งเป็นข้อห้ามในการทำของผู้ที่ตั้งครรภ์เพราะอาจมีผลกับเด็กในครรภ์ ส่วนการทำระหว่างให้นมบุตรนั้น ในระยะแรกแพทย์อาจไม่แนะนำ เพราะตอนให้นมบุตรจะมีโครงสร้างในเต้านมที่เปลี่ยนไปมาก พอทำแล้ว อาจแปลผลได้ยาก การทำอัลตราซาวน์น่าจะเป็นทางเลือกที่ดีกว่า แต่หากให้นมบุตรมานานแล้ว เนื้อเยื่อในเต้านมน่าจะกลับมาใกล้เคียงปกติแล้ว ดังนั้นจึงน่าจะสามารถทำได้แต่อย่างไรก็ตามแนะนำปรึกษาแพทย์เพื่อตรวจร่างกายอย่างละเอียดอีกครั้ง และดูว่ามีข้อบ่งชี้ในการทำแมมโมแกรมหรือไม่ควรหมั่นคลำเต้านมดูว่ามีก้อนใหม่ๆขึ้นมาหรือไม่เป็นประจำสม่ำเสมอทุก 1 เดือน หากมีควรรีบไปพบแพทย์